Useita mitaliehdokkaita Joensuun nuorten SM-halleissa

Viime viikonloppuna Kuopiossa aikuisten Suomen mestaruuden ja EM-hallitulosrajan korkeudessa rikkonut Mikkelin Kilpa-Veikkojen **Jessica Kähärä** lähtee tavoittelemaan kahta Suomen mestaruutta nuorten SM-halleihin Joensuuhun.

Alun perin Kähärällä oli tarkoitus osallistua kolmeen hyppylajiin, mutta EM-kisojen tulo ohjelmaan tiesi sitä, että Kähärä nähdään Joensuussa 19-vuotiaiden korkeudessa ja 60 metrin aidoissa. Molemmat lajit kilpaillaan sunnuntaina.

Kähärä on korkeudessa ylivoimainen tilastoykkönen Kuopion voittotuloksellaan 190. Kakkosena tilastoissa oleva Tervolan Terävän **Maria Peura** on jäljessä 19 senttiä.

Myös aitoihin Kähärä lähtee selvänä tilastoykkösenä. Mikkeliläinen juoksi Kuopiossa alkuerissä ikäluokan kaikkien aikojen kolmostuloksen 8,37.

Viime kesän 19-vuotiaiden MM-välieriin 100 metrin aidoissa yltänyt Espoon Tapioiden **Saara Keskitalo** on tilastokakkonen ajalla 8,64.

Eniten eteläsavolaisurheilijoita on Savonlinnan Riennosta, joka lähtee Joensuuhun 16 urheilijan voimin. Usea rientolainen omaa mitalimahdollisuudet perjantaina alkavissa kilpailuissa.

**Henna Sallinen** on varsin selkeä suosikki pronssille 22-vuotiaiden kuulassa. Naisten SM-hopeaa työntänyt Kuopion Reippaan **Eveliina Rouvali** (15,72) ja neljänneksi Kuopiossa tyrkännyt viime kesän 19-vuotiaiden kiekon MM-hopeamitalisti **Helena Leveelahti** (14,79) ovat selvästi edellä 13,29 työntänyttä Sallista, mutta Sallinen metrin edellä tilastoissa seuraavaa.

Myös **Arttu Härkönen** lähtee 17-vuotiaiden kuulaan tilastojen kolmospaikalta. Tasainen kärkinelikko on työntänyt välille 15,83-15,19. Ristiinan Urheilijoiden **Joonas Pulkkinen** on tilastoviitonen lukemin 14,46.

Riennolle tulee ilman ongelmia ainakin yksi Suomen mestaruus, sillä **Lauri Tossavainen** on ainoa osanottaja 19-vuotiaiden 5000 metrin kävelyssä.

Rientolaisista mitalimahdollisuuksia omaavat myös 17-sarjalaiset **Neea Käyhkö** ja **Niina Karttunen** sekä 19-sarjalaiset **Severi Niittymäki**, **Rasmus Hiltunen** ja **Reetta Joronen**.

Käyhkö on 17-vuotiaiden pituuden tilastokakkonen tuloksella 5,75. Kilpailukunto on kuitenkin kysymysmerkki kolme viikkoa sitten sijoiltaan menneen polvilumpion vuoksi, eikä Käyhkö osallistu Joensuussa muihin lajeihin.

Aikuisten SM-pronssia voittanut tilastokärki **Nea Lento** on omalla metriluvullaan lukemin 6,08.

Karttunen on 60 metrillä tilastojen neljäs ja hurjan kovatasoisella 60 metrin aitamatkalla viides.

Hiltunen on kolmiloikan tilastoissa kolmas ja pituudessa viides. Loikassa viime kesän 17-vuotiaiden Suomen mestari ja EM-kävijä **Oliver Kärki** ei ole kuitenkaan saanut vielä tälle talvelle tilastonoteerausta.

Sekä sisällä että ulkona viime kaudella SM-mitalin voittanut Niittymäki on seipään tilastoviitonen.

Reetta Joronen lähtee tällä kertaa SM-kisoihin haastajana. Viime kauden vammojen vuoksi missannut Joronen on juossut tänä talvena 800 metrin juoksijajoukosta neljänneksi nopeimman ajan.

IK Falkenin Kuopiossa 1500 ja 3000 metrillä pronssia voittanut **Nathalie Blomqvist** lähtee kisaan selvänä ykkössuosikkina.

Kaikkiaan Joensuussa kilpailee 24 eteläsavolaisurheilijaa. Tässä kaikki urheilijat lajeineen:

Mette Ukkonen, Savonlinnan Riento, N22 pituus pe klo 17.00

Mouctar Diallo, Savonlinnan Riento, M22 60m ae pe klo 17.30, finaali la klo 14.10, M22 400m la klo 18.00

Niina Karttunen, Savonlinnan Riento, N17 60m ae pe klo 17.50, välierät la klo 10.15 ja finaali klo 14.15, N17 60m aj ae su klo 9.00, välierät klo 11.05 ja finaali klo 16.05

Wilma Taavitsainen, Ristiinan Urheilijat, N17 60m ae pe klo 17.50, välierät la klo 10.15 ja finaali klo 14.15

Veikko Hirvonen, Savonlinnan Riento, M19 60m ae pe klo 18.30, välierät la klo 10.30 ja finaali klo 14.05

Elina Rönkkö, Savonlinnan Riento, N19 60m ae pe klo 18.55, välierät la klo 10.45 ja finaali klo 13.40

Miska Käyhkö, Savonlinnan Riento, M17 pituus la klo 10.15, M17 3-loikka su klo 9.00

Heljä Halonen, Mikkelin Kilpa-Veikot, N17 korkeus la klo 11.00, N17 60m aj ae su klo 9.00, välierät klo 11.05 ja finaali klo 16.05

Lauri Tossavainen, Savonlinnan Riento, M19 5000m kävely la klo 11.50

Rasmus Hiltunen, Savonlinnan Riento, M19 pituus la klo 12.00, M19 3-loikka su klo 14.05

Arttu Härkönen, Savonlinnan Riento, M17 kuula la klo 13.30

Joonas Pulkkinen, Ristiinan Urheilijat, M17 kuula la klo 13.30

Roosa Rissanen, Savonlinnan Riento, N19 seiväs la klo 13.55, N19 60m aj ae su klo 9.30 ja finaali klo 16.15, N19 korkeus su klo 13.00

Konsta Hämäläinen, Sulkavan Urheilijat, M22 1500m la klo 14.50, M22 800m su klo 15.20

Henna Sallinen, Savonlinnan Riento, N22 kuula la klo 15.00

Inka Puumalainen, Mikkelin Kilpa-Veikot N19 3-loikka la klo 15.15, N19 60m aj ae su klo 9.30 ja finaali klo 16.15, N19 pituus su klo 10.35

Riikka Pitkänen, Savonlinnan Riento, N19 3-loikka la klo 15.15

Väinö Ripatti, Savonlinnan Riento, M17 3-loikka su klo 9.00, M17 60m aj ae su klo 10.10, välierät klo 11.25 ja finaali klo 16.30

Jessica Kähärä, Mikkelin Kilpa-Veikot, N19 60m aj ae su klo 9.30 ja finaali klo 16.15, N19 korkeus su klo 13.00

Noora Laakso, Juvan Urheilijat, N17 kuula su klo 9.45

Neea Käyhkö, Savonlinnan Riento, N17 pituus su klo 12.10

Severi Niittymäki, Savonlinnan Riento, M19 seiväs su klo 13.55

Aada Miskala, Mikkelin Kilpa-Veikot, N19 800m su klo 14.50

Reetta Joronen, Savonlinnan Riento, N19 800m su klo 14.50